قندهار ولایتی میوند اولسوال لیگی ده 10 قشلاق نینگ اهالیسی طالبان گه قرشی عصیان ایتگن. اوشبو قشلاق لرنینگ اهالیسی, 8 ییل دن بیری طالبان نینگ ظلمی گه قرشی چیده ب کیلگن لیک لری نی بلدررایکن, خودی منه شو ظلم نینگ دوام ایتیشی گه چیدیه آلمیدیگن لیک لری اوچون عصیان ایتگن لیک لری نی بلدرگن. شوندای قلیب اوشبو قشلاق لرنینگ اهالیسی اوز لری نی مدافعه ایتیش گه قرار بیرگن لیک لری نی معلوم قیلگن. قلعه میر, طالبان نینگ اوزاق ییل لر دن بیری یول چیککه سی گه پارتلاوچی ماده لر جایلشتریتگن و خوف سیزلیک کوچ لری گه قرشی هجوم اویشتریتگن بیر منطقه نی تشکیل ایتماقده. اوشبو عصیان حرکتی نینگ اعضا لری طالبان جنگری لری نینگ خشونت فعالیت لری نینگ منطقه اوچون جدی معما لر گه سبب بولیتگن لیگی نی معلوم قلماقده. اوشبو کیشی لر, طالبان نینگ یول چیککه سی گه ماین کومیتگن لیک لری و خودی منه شو ماین لرنینگ انفجار ایتیشی عاقبتیده ملکی لرنینگ جان بیریتگن لیک لری نی بلدرماقده. خودی منه شو حرکت نینگ اعضا لری دن بیری بولگن باشقه بیر کیشی ایسه, "بیز برچه امکانیت لر دن محروم بولیب قالگن میز. باله لری میز مکتب گه باره آلمیدی لر. اونینگ اوچون عصیان ایتیش گه مجبور بولیب قالدیک" دییه قید ایتدی. باشقه بیر قشلاق یشاوچی سی ایسه, قشلاق لر ده گی کوپلب کیشی لرنینگ دولت بیلن همکارلیک ایتگن لیگی بلدریلیب طالبان تمانیدن منطقه دن هیده لگن لیگی نی معلوم قیلرایکن, خودی منه شوندای وضعیت ده گی ایریم کیشی لرنینگ ایسه جنگری لر طرفیدن کلتلنگن لیگی یاکه اولدیریلگن لیگی نی بلدرماقده. عصیان اعضا لری دولت نینگ اوشبو موضوع بیلن علاقه لی قورال و باشقه ساحه لر بوییچه همکارلیگی نی کوتیتگن لیک لری نی معلوم قیلدی. طالبان جنگری لری قندهار شهری دن 70 کیلومتر مسافه ده قندهار – هرات یولی ده اورین آلگن میوند اولسوال لیگی نینگ ایریم منطقه لری دن هجوم اویشتریب کیلماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
